АҞӘА, ԥхынгәы 26 - Sputnik. Аԥсны Аҭагылазаашьа Ҷыдақәа рминистрра аусзуҩцәа ахәаша, ԥхынгәы 26 рзы ашьхараҿ, Хьымса ахыҵырҭаҿ зшьапы ԥҵәаз урыстәылатәи атурист деиқәдырхеит, верталиотла дылбааргеит ҳәа аҳәоит аусбарҭа Facebook аҿтәи адаҟьаҿы.
Ростов-на-Дону инхо Евгени Ершов, 1978 шықәса рзы ииз, ишьапы ԥҵәаны Агәыӡератәи арратә госпиталь ахь днаргеит.
АҶА амедикцәа аԥхьатәи ацхыраара лырҭеит. Атурист илыхьыз шыҟалаз макьаназ ишьақәыргылам.